CELEX: 42010D0629
Language: sk
Date: 2010-10-20 00:00:00
Title: 2010/629/EÚ: Rozhodnutie zástupcov vlád členských štátov z  20. októbra 2010 , ktorým sa vymenúva sudca Všeobecného súdu

22.10.2010   
            
            
               SK
            
            
               Úradný vestník Európskej únie
            
            
               L 278/29
            
         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 20. októbra 2010,
   ktorým sa vymenúva sudca Všeobecného súdu
   (2010/629/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   keďže:
   
               (1)
            
            
               V súlade s ustanoveniami zmlúv sa každé tri roky koná čiastočná obmena sudcov Všeobecného súdu. Na obdobie od 1. septembra 2010 do 31. augusta 2016 je potrebné vymenovať štrnásť sudcov Všeobecného súdu.
            
         
               (2)
            
            
               Rozhodnutiami 2010/362/EÚ (1) a 2010/400/EÚ (2) vymenovala Konferencia zástupcov vlád členských štátov dvanásť sudcov Všeobecného súdu na uvedené obdobie.
            
         
               (3)
            
            
               Do skončenia procesu vymenovania sudcov na dve ostávajúce voľné miesta a v súlade s ustanoveniami Zmluvy o fungovaní Európskej únie ostali vo funkcii sudcov aj po 31. auguste 2010 pán Mihalis VILARAS vymenovaný do funkcie 1. septembra 2004 a pán Valeriu CIUCĂ vymenovaný do funkcie 1. januára 2007.
            
         
               (4)
            
            
               Grécka vláda navrhla pána Dimitriosa GRATSIASA ako kandidáta na obsadenie funkcie sudcu Všeobecného súdu. Výbor zriadený článkom 255 Zmluvy o fungovaní Európskej únie vydal stanovisko k vhodnosti tohto kandidáta vykonávať funkciu sudcu na Všeobecnom súde.
            
         
               (5)
            
            
               Je preto vhodné pristúpiť k vymenovaniu jedného sudcu Všeobecného súdu na obdobie od 25. októbra 2010 do 31. augusta 2016. K vymenovaniu sudcu na jedno ostávajúce voľné miesto sa pristúpi neskôr,
            
         PRIJALI TOTO ROZHODNUTIE:
   Článok 1
   Za sudcu Všeobecného súdu sa týmto na obdobie od 25. októbra 2010 do 31. augusta 2016 vymenúva pán Dimitrios GRATSIAS.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 20. októbra 2010
      
         
            Za Radu
         
         
            predseda
         
         J. De RUYT
      
   
   
      (1)  Ú. v. EÚ L 163, 30.6.2010, s. 41.
   
      (2)  Ú. v. EÚ L 186, 20.7.2010, s. 29.